PĒC VILJAMA LENDEJA ROMĀNA MOTĪVIEM
Domā, es uzvarēšu?
Es brīnītos, ja ne. Tava pirmā slepkavības lieta, pareizi?
Tas ir tik redzams?
Nē, nē, tev veicas labi. Tiešām labi.
Paldies, ka velti man laiku.
Ai, beidz, beidz! Vispār es... šo to atzīmēju.
Ja vēlies.
Jā. Lieliski. Protams.
Tātad...
- Sakot ievadrunu... - Jā.
Tu uz viņu neskatījies. Uz apsūdzēto.
- Vai tad ne? - Nē. Es nerunāju par paviršu skatienu.
Zvērinātajiem jāredz, ka spēj ieskatīties apsūdzētajam acīs un pateikt: "Vainīgs."
Ja tu nebaidīsies to darīt, tad arī viņi ne.
Labi. Lieliski.
Kas vēl?
Ievēroju, ka stāvi tālu no zvērināto ložas.
Turies zvērinātajiem pēc iespējas tuvāk! Lai jūt, ka esi viens no viņiem.
Tu apsūdzēto četras reizes nosauci vārdā.
Tā nevajag?
Tavās acīs viņam vārda nav. Viņš ir apsūdzētais.
Advokāts darīs visu, lai viņu cilvēciskotu.
Neatvieglo viņam darbu!
Vēl pa vienam?
- Nē, paldies. - Jā. Noteikti.
Aiziet! Es uzsaucu.
Tu tiešām domā, ka es uzvarēšu?
Tā, Džeikob! Zinu, es tev jau teicu...
Visiem piecelties!
Uzmanību!
Visi, kam ir kas sakāms godājamam tiesnesim Frenčam,
šī štata Augstākās tiesas tiesnesim,
pienāciet, pasakiet, un jūs uzklausīs.
Lai Dievs sargā Masačūsetsas štatu un šo godājamo tiesu!
Tiesas sēde atklāta. Lūdzu, sēdieties!
Lieta Nr. 08-44-07, štats pret Džeikobu Ouenu Bārberu.
Apsūdzība pirmās pakāpes slepkavībā.
Apsūdzēto pārstāv Džoana Klaina.
Štatu - apgabala prokurores palīgs Nīls Lodžūdiss.
Vai ir kādi ierosinājumi, pirms sākam liecinieku uzklausīšanu?
Daži, jūsu godība.
Pirmkārt, apsūdzētā tēvs Endrū Bārbers
arī vēlētos pārstāvēt apsūdzēto šajā lietā.
Ar tiesas atļauju viņš sēdēs man blakus.
Vai tas ir gudrs lēmums, Klainas kundze?
Tā ir ģimenes vēlme, jūsu godība.
Labi, Bārbera kungs, varat pārsēsties priekšā. Kas vēl?
Jūsu godība, esmu iesniegusi prasību,
lai netiktu pieminēts apsūdzētā vectēvs Viljams Bārbers,
kurš pašlaik izcieš mūža ieslodzījumu par pirmās pakāpes slepkavību.
Mēs uzskatām, ka štats ar šo faktu varētu censties ietekmēt zvērināto viedokli.
Jūsu godība, štats uzskata,
ka ģimenes vardarbības vēsture ir ļoti svarīga.
Jūsu godība, mans klients nekad nav saticis...
Saprotu. Es izlasīju prasību.
Apsūdzētā iebildums ir ņemts vērā.
Ja štata pārstāvis nolems,
ka Viljama Bārbera sodāmībai šajā lietā ir izšķirīga nozīme,
viņš vispirms to paziņos aizstāvībai, un tad mēs par to spriedīsim.
Citādi zvērinātajiem par to - ne vārda.
Paldies, jūsu godība.
Jā, jūsu godība.
Visbeidzot, aizstāvība gribētu pieaicināt divus lieciniekus:
Metjū Makgretu un Leonardu Pacu.
- Štats? - Iebildumu nav, jūsu godība.
Labi, lai ienāk zvērinātie!
Piecelties - zvērinātie nāk!
Pensionēta autobusa šofere, strādā ar bērniem. Tas labi.
Jā, man viņa patika. Paldies, Elena.
Viņi blenza uz mani.
Tu pieradīsi.
Centies skatīties tikai uz tiesnesi vai arī uz tēti vai mani!
Nedod viņiem iemeslu just nepatiku! Neskaties sejā! Labi?
Pagaidām tu turies lieliski.
Jūs visi.
Redziet, apsūdzētais nebija parasts zēns.
Nē, kaut kas viņu atšķīra no citiem.
Tēvs.
Viņa tēvs bija apgabala prokurores galvenais palīgs.
Svarīgs cilvēks. Tepat - šajā ēkā.
Apsūdzētais gadiem ilgi vēroja, kā viņa tēvs
ierosina slepkavības lietas šajā apgabalā.
Dzirdēja sarunas pie vakariņu galda. Sarunas pa telefonu, darba lietas.
Varētu pat teikt, ka slepkavības bija ģimenes bizness.
Tomēr paliek jautājums: "Kāpēc?"
Kāpēc...
lai astotās klases zēns nogalinātu savu klasesbiedru?
Nu, mēs visi esam gājuši skolā.
Mēs zinām, ka bērni var būt nejauki.
Jūs dzirdēsiet liecību, ka upuris,
Bens Rifkins, ir ķircinājis apsūdzēto.
Nekā šokējoša, tomēr - nejauki.
Bens neapdomīgi izsmēja šo jauno cilvēku,
neapzinoties, ka viņš spēj, pat alkst nogalināt.
Iebildums.
Pieņemts.
Zvērinātie ignorēs pēdējo piezīmi par apsūdzētā alkām,
kas ir spekulācija.
Un tā - 12. aprīlī
apsūdzētais iegāja Koldspringas parka mežā
ar nazi kabatā un kādu domu prātā.
Vai viņš uzklupa upurim pēkšņi, vai arī vispirms notika vārdu apmaiņa?
Varbūt Bens viņu apsaukāja.
Vai pat draudēja.
Mēs nezinām.
Mēs zinām tikai to,
ka apsūdzētais trīs reizes iedūra nazi Benam Rifkinam krūtīs,
viņu nogalinot.
Trīs...
vienmērīgi izkārtotas brūces.
Viena.
Divas.
Trīs.
Jūs redzat šo milzīgo traģēdiju, un jūsos rodas dusmas.
Jūs gribat, lai kāds samaksā.
Es tāpat. Patiesi.
Tas ir cilvēciski.
Bet Džeikobs Bārbers ir nevainīgs.
Un es gribu to atkārtot, lai nebūtu pārpratumu.
Džeikobs Bārbers ir absolūti nevainīgs.
Kad jūs sapratīsiet, kas todien notika,
jūs redzēsiet, ka secinājumi šajā lietā ir izdarīti pārsteidzīgi.
Piemēram, pirksta nospiedums,
kas prokuroram liekas tik nozīmīgs...
Jūs dzirdēsiet, kā šis nospiedums tur nonāca, -
Džeikobs to izstāstīja policistei, kas viņu arestēja,
tiklīdz viņam par to pajautāja.
Viņš ieraudzīja savu klasesbiedru guļam zemē un centās viņam palīdzēt.
Kad saprata, ka Bens ir miris, kad ieraudzīja asinis, viņš krita panikā.
Viņš baidījās, ka, paziņojot par līķi, kļūs par aizdomās turamo.
Galu galā, tas bija Bens Rifkins, zēns, kurš viņu apcēla.
To zināja visi. Kā tas izskatītos?
Vai Džeikobs vēlas, lai būtu bijis drosmīgāks un izstāstījis patiesību?
Protams.
Tā ir lielākā kļūda, kādu viņš jelkad ir pieļāvis. Briesmīga, šausmīga kļūda.
Bet viņš bija zēns.
Un man ir vienalga, kā štats izvēlas viņu tiesāt.
Viņš bija 14 gadus vecs zēns.
Un zēni kļūdās.
Bet mēs esam pieaugušie...
un uz mums gulstas smaga atbildība.
Ir miris bērns.
Neiznīciniet tādēļ cita bērna dzīvi!
Tas nav taisnīgums.
Tā ir vēl viena traģēdija.
Bārbera kungs, šeit!
Bārbera kungs, vai var komentāru?
Palaidiet, lūdzu!
Dodiet ceļu!
Bārbera kungs, vai domājat, ka viņš ir vainīgs?
Uz šo pusi, lūdzu!
Noteikti tas pats vīrietis.
Jā, esmu pārliecināts. Zils linkolns.
Pareizi.
Vai tev vēl ir tas numurs, ko nosūtīju?
Labi.
Paldies, Dafa.
Par ko bija runa?
Garš stāsts. Vēlāk izstāstīšu.
Labi. Gādā, lai viņi atpūšas!
- Es tev šovakar piezvanīšu. - Labi.
Vadītāja apliecību!
Ko esmu izdarījis?
Parādiet vadītāja apliecību!
Man taču ir tiesības sēdēt savā mašīnā?
Kungs, vai atsakāties uzrādīt dokumentus?
Es neatsakos.
Gribu zināt, kāpēc mani traucējat.
Ģimene, pametot tiesas namu, komentārus nesniedza.
Spriežot pēc visa,
viņi plāno pavadīt nakti šeit, savās mājās Ņūtonā.
Atliek vien minēt, kas notiks rīt,
taču ievadrunas liek domāt,
ka gaidāma emocionāli spraiga tiesa.
Esmu Alikss Vons, Channel 12 News.
ČAU!
KĀ TEV ŠODIEN GĀJA?
TEV VISS LABI? PA TV IZSKATĪJĀS SKARBI
SALDĒJUMS NEKAITĒTU.
Man bija telefonsaruna ar Dafiju.
Nav nekas labs. Vienkārši paklausies!
Ko?
Viņu sauc Džeimss O'Līrijs - to vīrieti linkolnā.
- Savējie viņu sauc par tēvu O'Līriju. - Savējie?
Viņš laikam ir vecs gangsteris.
Ir sodīts. Dafija teica: esot bijis kāda rokaspuisis.
Tagad par atlīdzību dara sīkus darbiņus -
piekauj kādu un tādā garā.
Tu joko? Ko viņš grib no mums?
Es nezinu.
Ko mums darīt? Vai viņu nevar arestēt? Nopratināt?
Vien tad, ja viņš mums atklāti draudētu.
Ak dievs!
Dafija solījās paturēt viņu acīs. Zinu, izklausās nelāgi,
bet, visticamāk, kāds tikai mēģina mūs iebiedēt.
It kā mēs jau nebūtu pietiekami nobijušies.
Man sāka dauzīties sirds, jo viņš neatbildēja,
bet to, kā viņš izskatās, es ieraudzīju vien tad, kad piegāju klāt.
Vai saucāt pēc palīdzības?
Atceros, ka rāpoju augšup pa nogāzi, zvanot uz 911.
Paldies, Džianeto kundze.
Klainas kundze!
Jautājumu nav, jūsu godība.
Suņu parkā, jā.
Cikos tas bija?
Ap astoņiem no rīta.
Kā jau teicu, izklausījās pēc zēna balss.
Viņš teica: "Izbeidz! Man sāp."
"Izbeidz! Man sāp."
Sakiet, no kuras puses šī zēna balss skanēja?
Laikam no rietumiem.
Detektīv, vai tā ir standarta prakse,
ka slepkavības izmeklēšanu vada apgabala prokurora palīgs?
Jā.
Kurš prokurors tika iecelts par šīs lietas izmeklētāju?
Iebildums. Neattiecas uz lietu.
Advokāti pie tiesneša!
Jūsu godība, Bārbera kunga īsajai iesaistei šajā lietā
nav nekāda sakara ar dēla nevainību vai vainu.
Zvērinātie ir tiesīgi dzirdēt, ka sākumā izmeklēšanu vadīja apsūdzētā tēvs.
Es atļaušu, bet piekodinu, advokāt:
te netiek tiesāts Bārbera kungs. Atcerieties to!
Jā, jūsu godība. Skaidrs.
Liecinieks atbildēs uz jautājumu.
Lietu vadīja Endrū Bārbers.
Vai jums nešķita dīvaini, ka Bārbera kungs strādā pie lietas,
kurā upuris ir viņa dēla klasesbiedrs?
Ne gluži, nē.
Un, kad slepkavībā apsūdzēja viņa dēlu?
Nekādu bažu?
Es par to nepriecājos.
Detektīv, vai jebkad esat dzirdējis, ka prokurors
būtu iesaistīts sava bērna lietas izmeklēšanā?
- Iebildums. - Pieņemts.
Jūs pateicāt, ko gribējāt. Iesim tālāk!
Jautājumu vairs nav, jūsu godība.
Klainas kundze!
Detektīv Pīterson, jūs nozieguma vietā bijāt viens no pirmajiem.
- Vai todien atrada slepkavības ieroci? - Nē, kundze.
Ja neskaita vienu pirksta nospiedumu uz upura sporta krekla,
vai todien tika iegūti citi pierādījumi?
Nē.
Un pirksta nospiedums, protams, tika identificēts kaut kad vēlāk. Ja?
Jā. Pareizi.
Tātad izmeklēšanas sākumā
ne jums, ne Bārbera kungam nebija neviena aizdomās turamā?
Nebija.
Vai apsūdzētais bija pirmais aizdomās turamais?
- Nē. Sākumā mēs... - Iebildums. Neattiecas uz lietu.
Noraidīts.
Sākumā mēs turējām aizdomās Leonardu Pacu.
Viņš ir tiesāts par bērnu nepiedienīgu aizskaršanu un tādām lietām.
Tātad reģistrēts seksuālais noziedznieks.
Vai tāpēc turējāt viņu aizdomās?
Jā, un tāpēc, ka viņš dzīvo pie parka.
Viņš ne tikai dzīvo pie parka.
Bija zināms, ka viņš rītos mēdz parkā pastaigāties. Taisnība?
Iebildums. Liecinieka vadīšana.
Noraidīts.
Jā. Patiesībā viņš atzina, ka torīt bijis parkā.
Jautājumu vairs nav. Paldies.
Detektīv, kurš ierosināja sākt izmeklēšanu pret Leonardu Pacu?
Man par viņu pateica Endijs Bārbers.
Endijs Bārbers. Skaidrs.
Un Paca kungs vairs netika turēts aizdomās,
kad noziegumā tika apsūdzēts Bārbera kunga dēls.
Jā.
Jautājumu vairs nav, jūsu godība.
- Jūsu godība, mēs gribētu jautāt vēlreiz. - Dariet to!
Detektīv, jūs Lodžūdisa kungam pateicāt, ka izslēdzāt Pacu no aizdomās turamo loka.
Vai bijāt pārliecināts par viņa nevainību?
Pārliecināts? Nē.
Vai piekritāt Bārbera kunga lēmumam pētīt Leonardu Pacu?
Jā. Pilnīgi noteikti.
Kā ar citiem Endija Bārbera pieņemtajiem lēmumiem?
Nekādu bažu?
Nekas nenāk prātā.
Viņš ir labākais, kas viņiem ir.
Kas viņiem bija.
Paldies, detektīv. Jautājumu vairs nav.
Štata pārstāvi, vai esat gatavs izsaukt nākamo liecinieku?
Jā, jūsu godība.
Stars tiek lauzts caur katru spraugu
un otrā pusē veido gaišu un tumšu svītru rakstu.
Kāpēc? Tāpēc, ka gaisma sastāv nevis no daļiņām, bet...
- Viļņiem? - Tieši tā.
Un viļņu krustošanās rada šos rakstus.
Fiziķi nolemj, ka noskaidros, kas notiek,
uzstādot ierīci, kas ļauj redzēt,
tieši caur kuru spraugu katrs elektrons iziet.
Taču brīdī, kad viņi cenšas tos novērot,
elektroni pārstāj uzvesties kā viļņi un atkal uzvedas kā daļiņas.
Ko? Tas nav iespējams.
- Iegūglē! - Tūlīt būšu atpakaļ.
Es sievai saku, ka tā ir ar mani un Celtics.
Tiklīdz es sāku skatīties spēli, viņi zaudē.
Es taču teicu, lai nezvani šurp!
Es tikai gribu zināt, kā viss virzās.
Kas?
Kā - "kas"? Tiesa.
Viņš ir mans mazdēls. Man ir tiesības zināt.
Klausies uzmanīgi!
Tev nav nekādu tiesību. Skaidrs?
Varbūt man ir tiesības piezvanīt reportieriem, kas man uzbāžas, ko?
Dari, ko gribi.
Beidz! Es tikai gribu zināt, ko tu domā.
Kāda ir tava stratēģija?
Es visu dienu skatos ziņas. Manuprāt, puikam ir izredzes.
Bet tev jārīkojas gudri.
Ak tā? Nezināju, ka cietumā dod grādu tiesību zinātnē.
Smieklīgi. Domā, cietums ir joka lieta?
Es tev ko pateikšu.
Šī noteikti nav vieta tādam puikam kā Džeikobs.
Viens no lieciniekiem, tas policists,
pieminēja kaut kādu Pacu.
Kas ir ar viņu?
Domā, to izdarīja viņš?
- Ja? - Jā.
Vai esi drošs?
Paklau, man jābeidz.
Viņš ir bērnu izmantotājs, pareizi?
It kā.
Kā var būt "it kā" bērnu izmantotājs?
Tāpat kā tu biji slepkava, vēl pirms kādu nogalināji.
Kāds tam sakars ar mani?
Beidz uztraukties par to, kas esmu es,
un sāc uztraukties par manu mazdēlu!
Vairs šurp nezvani!
Nopietni. Neļauj viņam te nonākt!
Tu mani dzirdi?
Es šajā pakaļā esmu pavadījis visu mūžu.
Es nestāvēšu malā, kamēr mana mazdēla dzīve...
Tu draņķa...
Izbeidz, mūjābeli!
- Vai Džoana aizgāja? - Jā.
Kas zvanīja?
Ā, no... kredītkaršu uzņēmuma. Apstiprināja dažus maksājumus.
Džoana šķita... optimistiski noskaņota.
Zini, man sāk likties, ka pamatoti.
Dīvaini, jo bija tik daudz cilvēku. Nezinu, kāpēc, jo ārā bija auksts.
- Ei! - Pagaidi mirkli!
Pakāršu uz durvju roktura.
Labi. Paldies.
Ar ko tu sarunājies?
Ar Sāru.
Labi.
- Pasveicini viņu no manis! - Labi.
Atvaino!
Vārdu sakot, ienāk sieviete ar bērniem
un viņi ir tik skaļi un kaitinoši.
Un es domāju: "Ak kungs! Apklustiet taču!" Bet...
Cik sen strādājat kriminālistikas laboratorijā?
11 gadus, gandrīz 12.
Kārlsones kundze, vai aprakstīsiet asins pierādījumus uzbrukuma vietā?
Tur bija dažas šļakatas, ne lielākas par pāris centimetriem diametrā.
Vakar aizstāvība apgalvoja,
ka pēc šādas duršanas uz uzbrucēja drēbēm būtu jābūt asinīm.
- Vai pateiksiet savu viedokli? - Jā.
Tā var arī nebūt, jo asinis, šķiet, nav šļākušās ar spēku.
Iespējams arī, ka uzbrucējs dūra, stāvot aiz upura,
un tādā gadījumā viņš nebija šļakatu trajektorijā.
Ko varat pateikt par slepkavības ieroci?
Mēs meklējām nazi ar 10 līdz 15 centimetru garu asmeni un robotu malu.
Skaidrs.
Tātad līdzīgu nazi šim?
Iebildums.
Štats pievieno pierādījumu...
Iebildums!
Jūsu godība, zvērinātie drīz vien dzirdēs apsūdzētā labākā drauga liecību,
ka apsūdzētajam piederējis tieši šāds nazis -
Schnell Tactical.
Jūsu godība, šis ir lēts triks.
Štatam nav izdevies sasaistīt šādu nazi ar apsūdzēto,
un tagad to te vicināt ir bezatbildīgi. Tā ir kaitniecība.
Piekrītu. Iebildums pieņemts. Aizvāciet nazi, Lodžūdisa kungs!
Tādā gadījumā jautājumu vairs nav.
Pretējā puse!
Protams, jūsu godība.
Kārlsones kundze, mēs tikko runājām par asinīm.
Vai no apsūdzētā tika iegūti kādi asins pierādījumi?
Nē.
Ģenētiskie pierādījumi?
DNS? Mati? Šķiedras?
Nē, tikai pirksta nospiedums.
- Vai drīkstu izteikt hipotēzi? - Jā.
Pieņemsim, ka apsūdzētais, Džeikobs, gāja uz skolu...
un ieraudzīja upuri guļam zemē.
Un Džeikobs pacēla upuri aiz apkakles, lai redzētu, vai viņam nekas nekaiš.
Vai tas varētu radīt pirksta nospiedumu, kas atbilstu tam, kuru atradāt?
Jā, tas ir iespējams.
To nazi, ko štata pārstāvis gribēja pievienot pierādījumiem...
Vai bijāt to jau redzējusi?
Iebildums. Neattiecas uz lietu.
Noraidīts. Jūs atvērāt durvis, advokāt.
Jā, prokuratūra lūdza man noteikt,
vai šis konkrētais naža modelis atbilst upura ievainojumiem.
Pieņemu, ka viņi jums iedeva arī citus modeļus, ar ko salīdzināt?
Nē.
Nē?
Vai viņi vismaz lūdza noteikt,
cik daudz citu nažu būtu varējuši radīt šādas brūces?
Nē.
Cik daudz to, jūsuprāt, būtu?
Es nezinu. Tā būtu spekulācija.
Tūkstotis?
Daudz.
Septiņsimt? Piecsimt?
Apmēram... Apmēram tik.
Citiem vārdiem sakot, iespēja, ka tas bija tieši šāds nazis,
ir viena no 500. Pareizi?
Iebildums. Spekulācija.
Pieņemts.
Jautājumu vairs nav, jūsu godība.
Viss iet šķērsām.
Viņš tiks cauri sveikā. Vai neredzi?
Izspruks par mūsu dēla slepkavību tā kretīna un viņa sasodītā teātra dēļ.
Lūdzu, es nevaru izturēt.
Jā, es arī nevaru.
Den! Den!
APSPRIEŽU TELPA
Kā viņš nesaprata, ka tas triks atspēlēsies?
Viņš ir pārgalvīgs.
- Tev viss labi? - Jā.
Viens pasmaidīja.
Viens no zvērinātajiem - puisis ar kazbārdiņu.
Viņš pasmaidīja? Tiešām?
Jā, kad viņa atzina, ka iespēja ir viena no 500, viņš pasmaidīja.
Kaut kas noticis?
Nē. Nē, nekas.
Parunāsim vēlāk.
Jūs un Bārbera kungs esat strādājuši kopā pie daudzām lietām. Taisnība?
Tā ir, jā.
Vai jūs viņu raksturotu kā uzcītīgu darba lietās?
Vēl vairāk. Viņš bija pedantisks.
Vai viņš bija tikpat pedantisks,
kad centāties tikt galā ar skolas birokrātiju?
Viņaprāt, klasesbiedri nebija prioritāte.
Mēs jau bijām iztaujājuši Bena tuvākos draugus.
Kad beidzot bijāt iztaujājuši skolēnus,
vai ieguvāt ko noderīgu?
No pirmajām sarunām neko daudz,
bet nākamajās sarunās uzzinājām,
ka upuris un apsūdzētais ir konfliktējuši.
Jūs gribat teikt: Bens apsūdzēto apcēla.
Kādu laiciņu, jā.
Vai ap to laiku jūs sākāt uzlūkot apsūdzēto kā aizdomās turamo?
Jā.
Lai gan viņa tēvs vēl vadīja izmeklēšanu?
Atsevišķi izmeklēšanas aspekti bija jāveic
bez Bārbera kunga ziņas.
Ko jūs atklājāt?
Ka apsūdzētajam esot bijis nazis, kas atbilst ievainojumiem,
ka viņam bija pietiekams motīvs
un ka viņam bija izdevība, jo uzbrukuma dienas rītā
viņš atradās notikuma vietas tuvumā.
Vai jūs viņu arestējāt uzreiz?
Tikai pēc atbildes par pirksta nospiedumu. Dabūjām orderi un pārmeklējām māju,
meklējot nazi, taču neatradām.
Vai atsavinājāt apsūdzētā datoru?
Jā, taču neko tieši inkriminējošu neatradām.
Detektīve, vai zināt par programmu Disk Scraper?
Jā. Tā ir programma, kas notīra cietos diskus, izdzēš failus.
Vai apsūdzētā klēpjdatorā šī programma bija?
Jā.
Vai ir iespējams, ka klēpjdatorā bija inkriminējoši pierādījumi
un apsūdzētais tos izdzēsa?
Iebildums. Spekulācija.
Pieņemts.
Kā ar pornogrāfiju?
- Iebildums. Neattiecas uz lietu. - Pieņemts.
Pajautāšu konkrētāk.
Vai apsūdzētā klēpjdatorā atradāt vardarbīgu pornogrāfiju?
Manuprāt, visa pornogrāfija ir vardarbīga.
Protams.
Es runāju par attēliem, kas glorificē varmācību un spīdzināšanu.
Iebildums. Neattiecas uz lietu.
Noraidīts. Lieciniece atbildēs.
Dažus. Jā.
Jautājumu vairs nav.
Detektīve, pieņemu, ka esat veikusi neskaitāmas kratīšanas,
- vai ne? - Protams.
Atsavinājusi daudz klēpjdatoru.
Jā.
Vai esat atradusi tādu, kurā nebūtu pornogrāfijas?
Diez vai.
Detektīve, vai taisnība, ka tā bijāt jūs,
kas norādīja uz Leonardu Pacu kā aizdomīgu personu,
nevis Bārbera kungs?
Jā, es pastāstīju Endijam par Pacu un vienojāmies, ka mums viņš jāpapēta.
Pēdējais jautājums.
Vai kādā izmeklēšanas brīdī
Endija Bārbera izturēšanās liecināja, ka viņš turētu aizdomās savu dēlu?
Nē, ne mazākajā mērā.
Jautājumu vairs nav, jūsu godība.
Lodžūdisa kungs! No jūsu puses?
Detektīve...
vai esat kādreiz redzējusi, ka Bārbera kungs kļūst vardarbīgs?
- Nē. - Tiešām?
Neesat redzējusi, kā viņš kādu sagrābj aiz žaketes un iegrūž sienā?
Iebildums. Neattiecas uz lietu.
Noraidīts.
Vienreiz. Jūs.
Kad izprovocējāt viņu par to, ka tēvs sēž cietumā par...
Sēž cietumā par slepkavību?
- Iebildums! Jūsu godība! - Pieņemts.
Advokāti pie tiesneša!
Esmu šokā par redzēto. Mēs pirms tiesas to apspriedām.
Aizstāvības advokāte pirmā uzdeva jautājumu,
vai apsūdzētā tēvam ir iemesls turēt aizdomās dēlu.
Es cenšos izteikt šo argumentu.
Jūs nerunājat nopietni.
Aizstāvība uzskata, ka šī ir nelikumīga tiesvedība.
- Beidziet! - Viņam ir doti norādījumi.
Jūs staigājat pa ļoti plānu ledu, Lodžūdisa kungs. Skaidrs?
Tūlīt pat pabeidziet iztaujāt šo liecinieci!
Ja dzirdēšu kaut čukstu par apsūdzētā vectēvu,
es atzīšu tiesvedību par nelikumīgu. Skaidrs?
Jā, jūsu godība.
Dāmas un kungi,
ir teiciens "izlietu ūdeni nesasmelsi"...
bet es uzstāju, lai uzskatāt, ka pēdējā jautājuma nav bijis.
Jums tās droši vien bija mokas -
sēdēt malā.
Man nebija izvēles.
Jūs uzticējāties Klainas kundzei?
Jā.
Ceturtajā tiesas dienā štats izsauca savu pēdējo liecinieku -
Dereku Jū.
Jūsuprāt, Klainas kundze bija pienācīgi sagatavojusies Dereka Jū liecībai?
Jā, cik labi vien varēja.
Viņa gribēja sagraut viņa uzticamību?
Viņam bija ticams motīvs. Zvērinātajiem bija tiesības zināt.
Un jūs ar Loriju?
Ko mēs?
Vai bijāt gatavi?
Mums ir problēma.
Mets Makgrets. Es nevaru viņu atrast.
Ko?
Elena visu nedēļu cenšas viņu sazvanīt
un šorīt beidzot sazinājās ar viņa māti.
Pirms trim dienām viņai ar Metu esot bijis strīds un viņš aizbraucis.
Viņa draudzene tikko publicējās tiešsaistē no Floridas,
un mamma domā, ka viņš tur ir kopā ar viņu.
Ko lai darām? Viņam rīt jāliecina.
Neuztraucies! Mēs kaut ko izdomāsim. Labi.
Visiem piecelties!
Es teicu: "Tu pa to ceļu ej uz skolu. Vai neko neredzēji?"
Džeiks teica, ka ne.
Neteica, ka redzējis Benu uz zemes un centies viņam palīdzēt?
Nē. Un tad viņš pajokoja.
Apmēram tā: "Ar vēl jaukāku puisi tas nevarēja gadīties."
Tas notika dažas stundas pēc tam, kad bijāt uzzinājuši par Bena slepkavību?
Laikam, jā. Mēs bijām Džeika mājā, spēlējām videospēles.
Tu teici, ka Bens mēdza Džeikobu kaitināt.
Ko tu ar to domāji?
Bens Džeikam vienmēr piesējās. Sauca viņu par pediņu.
Tā bija kā iesauka.
Viņš uzdeva Džeikam visādus jautājumus par geju seksu,
turklāt citu klātbūtnē, lai pazemotu.
Tēloja, ka iesit Džeikam, kad viņš gāja garām gaitenī.
Tādas lietas.
Un visa šī apcelšana Džeikobu sarūgtināja.
- Jā, protams. - Vai viņš dusmojās?
Benam viņš to neizrādīja, bet...
privātās sarunās teica, cik ļoti Benu ienīst.
Un es viņu saprotu. Bens reizēm bija riebīgs arī pret mani.
Kurā brīdī pēc Bena slepkavības
tu sāki domāt par Džeikoba saistību ar to?
Iebildums. Liecinieka vadīšana.
Noraidīts.
Vari atbildēt, jaunais cilvēk.
Pēc kādām trim dienām.
Vai bez viņa dusmām vēl kaut kas darīja tevi aizdomīgu?
Nu, jā. Nazis.
Džeiks pilsētā bija nopircis bīstama izskata kaujas nazi.
- Reizēm viņš to atnesa uz skolu. - Lai izrādītos?
Ne gluži. Nu, viņš to parādīja man un mūsu draugam Dilanam...
bet viņam drīzāk patika apziņa, ka tas viņam ir līdzi.
Tas bija tāds kā viņa noslēpums.
Skaidrs. Tātad apcelšana un nazis...
Bet tu par to jau zināji
un tomēr no sākuma neturēji Džeikobu aizdomās?
Es nezinu. Varbūt daļēji, mazliet.
Bet tad izlasīju, ko viņš raksta internetā.
Internetā?
Tādā ērmīgā vietnē, kas Džeikam patika, - Graizīšanas istabā.
Ar "ērmīga" tu domā "pornogrāfiska"?
Jā, bet tur mazāk ir runa par seksu.
Vairāk par vardarbību. Ļoti izteikti.
Vai šajā vietnē ir arī stāsti?
Jā, cilvēki tur publicē visu ko. Fotogrāfijas, video, stāstus.
Vai arī Džeikobs tur publicēja stāstus?
Jā.
Viņš tos sauca par Džoba stāstiem.
Džoba stāsti?
Jā, no viņa iniciāļiem. Dž-O-B.
Tas bija viņa segvārds.
Ko tu par to zini?
Pārāk maz. Tev tas jāaptur.
Vai Džobs publicēja stāstu par Bena Rifkina slepkavību?
Jā.
Štats pievieno pierādījumu...
Iebildums.
Jūsu godība, drīkst pienākt?
Nomierinieties, lūdzu!
Jūsu godība, mēs vēlētos pienākt.
Jūsu godība, esam iegāzti. Nekas no šī mums netika atklāts.
Jūsu godība, apsūdzētais ir šī stāsta autors.
Ja viņš izlēma to slēpt no savas advokātes, tā nav štata vaina.
Par ko ir runa, Džeikob?
Džeikob?
Jūsu godība, man jāapspriežas ar klientu.
Labi, apspriedieties!
Lūdzu, esiet pacietīgi,
kamēr advokāte apspriežas ar klientu.
Viņš atļaus, ja vien neuzstāsim, ka to nav rakstījis Džeikobs.
- Tad tā darām... - Viņi zina, ka to rakstījis viņš.
Viņiem ir IP adrese.
Džeikob!
Ja tagad to apturēsim, mēs to izgaismosim vēl vairāk.
Cik slikti ir?
"Džeisons stāvēja uz takas, kamēr Brents smīnot turpināja iet viņam pretī.
Ja Brents pazītu īsto Džeisonu, viņš būtu pielicis bikses.
"Nekaitini mani!" Džeisons viņu brīdināja. "Nopietni."
Bet Brents tikai smējās un sagrāba viņu aiz rokas,
izgriežot to aiz muguras, kā tik bieži bija darījis.
"Izbeidz! Man sāp," Džeisons teica. Lai gan nemaz tik ļoti nesāpēja.
Viņš tikai gribēja, lai Brents viņu palaiž vaļā.
Brents atkal iesmējās, kā parasti, savus mākslotos smieklus.
Džeisona roka ieslīdēja krekla kabatā.
Tur tas bija - viņa uzticamais draugs.
Viņš ar pirkstiem aptvēra spalu un juta, kā rokā ieplūst spēks -
līdz pat plecam.
Viņš zināja, ka atpakaļceļa vairs nav.
Šķita, ka to zina arī parks.
Viņš dzirdēja, kā lapās šalko vējš un čivina putni.
Brents redzēja nazi, taču darīt neko vairs nevarēja - tikai noskatīties.
Tas slīdēja tik viegli, ka Džeisonam šķita: viņš dur gaisu. Tas pārsteidza.
Viņš to izdarīja vēl divreiz, lai vēlāk smadzenes šo sajūtu atcerētos.
Brents nokrita un ripoja lejup pa nogāzi,
līdz apstājās lejā.
Džeisons zināja, ka jāiet prom, bet nespēja.
Viņš nokāpa pie Brenta līķa pārbaudīt, vai viņš ir miris.
Asiņu smaka uzdzina reiboni.
Netālu bija strautiņš, kurā viņš nomazgāja nazi un roku.
Ūdenī viņš redzēja savu atspulgu, bet tagad viņa seja izskatījās citāda.
"Tas būs mūsu noslēpums," tā šķita sakām.
Beigas."
Šis stāsts tika publicēts trīs dienas pēc Bena Rifkina līķa atrašanas?
Jā.
Jautājumu vairs nav, jūsu godība.
Klainas kundze?
Nē.
Mēs nebijām gatavi.
Pārsteidzošs pavērsiens šodien izraisīja šoku tiesas zālē.
Džeikoba Bārbera klasesbiedra sniegtā liecība
deva prokuroram ārkārtīgi būtiskus pierādījumus.
Zvērināto reakcija bija acīmredzama.
Tas bija tikai stāsts.
Nezināju, ka tam būs tāda nozīme.
Vai tu to izdarīji?
Pasaki man! Vai tu viņu nogalināji?
Nē.
Es varētu lūgt tiesnesim, lai liek Metu Makgretu nogādāt tiesā.
Viņš to nedarīs. Nemeklēs kaut kādu nesvarīgu liecinieku, kas tup Floridā.
Mums nav izvēles. Jāķeras uzreiz pie Paca.
Šorīt viņam tika nosūtīta pavēste.
Saukšu viņu par pretējās puses liecinieku. Redzēsim, kas sanāks.
Mums jāspiež uz visām pogām. Ne tikai uz Pacu, bet arī uz Dereku.
Domā, mēs Dereku jau pietiekami neizvaicājām?
Tu darīji, ko varēji.
Tu apmulsi.
Visi apmulsa.
Mums jāizceļ Pacs. Jāspiež uz Dereku, jāsauc liecināt Sāra.
Endij, mēs to jau apspriedām.
Tas bija iepriekš. Mums vajag, lai Sāra uzsver Dereka apsēstību.
Lai viņa atkārto viņa vārdus tiesā.
Jā, tev taisnība. Tas būtu spēcīgi.
Lai parāda zvērinātajiem selfiju.
Nē.
Es negribu viņu iesaistīt. Tā ir mana tiesa. Es saku nē.
Atvaino, bet tev vairs nav teikšanas.
Pēc šodienas vairs ne.
Rīt no rīta ķeršos klāt.
PASTAIGA MEŽĀ - AUTORS: DŽOBS PUBLICĒTS 16. APRĪLĪ
DŽEISONAM PATIKA IET UZ SKOLU KĀJĀM.
JAU KOPŠ SESTĀS KLASES...
ĀRPRĀTS, TAS STĀSTS. DŽ. B. NOTEIKTI IR VAINĪGS!
MAN PALIKA SLIKTI, TO LASOT. ES GRIBĒJU TICĒT, BET...
ES TEICU. MUĻĶI, KA MAN NETICĒJĀT
ČAU!
TU TUR ESI?
SĀRA FACETIME...
FACETIME NAV PIEEJAMS
Tu visu vakaru nepateici ne vārda.
Vai tu zināji?
Par to stāstu?
Nē.
Saki patiesību!
- Es saku. - Patiesību. Man jāzina.
Lorij, zvēru, ka saku patiesību.
Kā ar to tīmekļa vietni?
Graizīšanas istabu?
Es tev neteicu tikai tāpēc, ka...
Nevajag. Nevajag.
Ko nevajag?
Paskaidrot, kā tu vienmēr to dari. Attaisnoties.
Es zināju, ka tu satrauksies.
Tev jau bija šaubas, vai tik Džeikobs nav vainīgs...
Vairs nav.
Ko tu teici?
Es viņam neticu.
Ne pēc tā, ko šodien dzirdēju.
Ļausi, ka šī viena lieta maina...
Vienmēr ir kāda viena lieta.
Vai neredzi?
Arī mēs esam vainīgi. Ja viņu sargājam, esam tikpat vainīgi kā viņš.
Labi. Ne tik skaļi! Viņš ir augšstāvā.
Es nesaku, ka zinu, ko ar to iesākt. Es nezinu.
Bet es zinu, ko dzirdēju, un zinu, ko tas nozīmē.
Lorij, es tevi lūdzu.
Neiegalvo sev kaut ko izdomāta stāsta dēļ!
- Tas nav stāsts. - Ir gan!
Tas puika viņu apcēla.
Viņš droši vien tūkstošiem reižu bija fantazējis, kā nodara viņam pāri.
Viņš ļāva vaļu iztēlei un to uzrakstīja.
Varbūt...
Varbūt viņš izjuta slimīgu tīksmi, to iztēlojoties.
Vai tas ir briesmīgi? Jā.
Tas ir briesmīgi, tas bija nepareizi, un tas bija stulbi,
bet tas bija stāsts.
Džoana izpētīja katru rindiņu.
Nav nevienas detaļas, par kuru nebūtu vēstīts ziņās.
- Viņš fantazēja. - Viņš atzinās.
Saukt to kā citādi ir tikai advokāta interpretācija, un tu to zini.
Ja nu tu zinātu?
Ja nu tu sirdī zinātu, ka mūsu dēls ir spēris šo nepiedodamo soli?
Atņēmis citam bērnam dzīvību. Vai tam būtu kāda nozīme?
- Es viņu joprojām mīlētu, ja to tu jautā. - Nē, ne to. Arī es viņu mīlētu.
Vienmēr mīlēšu, lai kas notiktu.
Tu nezini, cik ļoti es šovakar gribēju viņu apskaut
un pateikt, ka viss būs labi, bet es vairs nespēju tēlot,
ļaut viņam izlikties, ka nav to darījis, izlikties pašiem.
Viņš neizliekas. Viņš to neizdarīja.
- Zinu, ka neizdarīja. - Nezini!
Neviens tik ļoti nespēj mānīties.
Protams, spēj. Tev jau nu vajadzētu to zināt.
Jā.
Jā, protams.
Viņš to iemācījās no manis.
Varbūt viņš to iemācījās no mums abiem.
Ko tu gribi, lai saku, Lorij?
Tev taisnība.
Mūsu laulība ir meli.
Mūsu ģimene ir būvēta uz pasaciņas, tai nav pamata.
Un mūsu dēls ir slepkava.
Vai to tu gribi dzirdēt?
Nē.
Bet tas nenozīmē, ka tā nav taisnība.
Hallo!
PAVĒSTE LIECINĀT KRIMINĀLTIESĀ
MASAČŪSETSAS ŠTATS PRASĪTĀJS
DŽEIKOBS BĀRBERS APSŪDZĒTAIS
GODĀTIE
RIFKINA KUNGS UN KUNDZE,
REDZĒJU JŪS ZIŅĀS.
ES NOGALINĀJU BENU.
Tulkojusi Aija Apse